UZNESENIE VLÁDY SLOVENSKEJ REPUBLIKY
č. 1223
zo 6. novembra 2002

k návrhu koordinovaného postupu pri poskytovaní humanitárnej pomoci Slovenskou republikou s dôrazom na realizáciu priorít zahraničnej politiky vlády SR

Číslo materiálu:	7946/2002	
Predkladateľ:	minister zahraničných vecí a minister vnútra	
Vláda
A.	schvaľuje
A.1.	koordinovaný postup pri poskytovaní humanitárnej pomoci Slovenskou republikou s dôrazom na realizáciu priorít zahraničnej politiky vlády SR;
B.	ukladá
ministrovi vnútra
B.1.	do programovej štruktúry rozpočtovej kapitoly Ministerstva vnútra SR na rok 2003 začleniť Program oficiálna humanitárna pomoc SR do zahraničia
	pri príprave rozpočtu na rok 2003
B.2.	zabezpečiť doplnenie a nákup materiálu a zásob v príslušnom roku maximálne do výšky 20 % objemu prostriedkov vyčlenených na humanitárnu pomoc 
	každoročne do 31. decembra
B.3.	rozhodovať o poskytnutí humanitárnej pomoci Slovenskou republikou do zahraničia do výšky zdrojov vyčlenených na tento účel v rozpočtovej kapitole Ministerstva vnútra SR iba so súhlasným stanoviskom ministra zahraničných vecí 
	priebežne
B.4.	v spolupráci s ministrom zahraničných vecí predložiť na rokovanie vlády materiál s návrhom na schválenie uvoľnenia prostriedkov z rezervy vlády SR, ak poskytnutie humanitárnej pomoci presahuje výšku zdrojov vyčlenených na tento účel do rozpočtovej kapitoly Ministerstva vnútra SR 
	priebežne
ministrovi zahraničných vecí 
B.5.	do programovej štruktúry rozpočtovej kapitoly Ministerstva zahraničných vecí SR od roku 2004 začleniť časovo neohraničený medzirezortný Program oficiálnej rozvojovej pomoci s Podprogramom humanitárnej pomoci SR do zahraničia 
	pri príprave rozpočtu na rok 2004
ministrom
predsedovi Správy štátnych hmotných rezerv SR
predsedovi Úradu jadrového dozoru SR
B.6.	zabezpečiť súčinnosť pri realizácii poskytovania humanitárnej pomoci Slovenskou republikou do zahraničia do výšky zdrojov vyčlenených na účely humanitárnej pomoci
	priebežne.
Vykonajú:	ministri
predseda Správy štátnych hmotných rezerv SR
predseda Úradu jadrového dozoru SR